**“ТУСГААР ТОГТНОЛ” ҮНДЭСНИЙ БАЯЛГИЙН САНГИЙН ТУХАЙ ХУУЛИЙН ТӨСЛИЙГ БОЛОВСРУУЛЖ БУЙТАЙ ХОЛБООТОЙ ОЛОН НИЙТИЙН ХЭЛЭЛЦҮҮЛГИЙН САНАЛУУД**

Хууль тогтоомжийн тухай хуулийн 38 дугаар зүйлийн 38.1-д заасан заалтыг хэрэгжүүлсэн байдал:

1. 2023 оны 07 дугаар сарын 24-ний өдөр “Тусгаар тогтнол” Үндэсний баялгийн сангийн тухай хуулийн төсөлд Эдийн засагчид болон холбогдох салбарын төлөөлөлтэй уулзаж санал авав.
2. 2023 оны 08 дугаар сарын 14-ний өдөр “Монгол Улсын эрдэс баялгийн салбарын бодлого, үндэсний баялгийн сан” хэлэлцүүлгийг Төрийн ордон, Их эзэн чингис хаан танхимд 100 орчим хүний бүрэлдэхүүнтэй зохион байгуулав.
3. 2023 оны 09 дүгээр сарын 06-ний өдөр “Тусгаар тогтнол” Үндэсний баялгийн сангийн тухай хуулийн төсөлд Эдийн засгийн сэтгүүлч, шинжээчдийн клубын гишүүдэд танилцуулах, санал авах хэлэлцүүлгийг зохион байгуулсан.

|  |  |  |
| --- | --- | --- |
| **Хэлэлцүүлгийн үед өгсөн саналууд** | **Хуулийн төсөлд тусгасан эсэх**  | **Тайлбар**  |
|  |  Дэлхийн аль ч улс оронд уул уурхайг дагаж их хэмжээний орлого ордог. Түүнийг зарцуулах засаглалын түүх өөр өөр. Ил тод байдал, улс төрийн нөлөөллөөс хол байх зарчмыг баримталсан улсад "Үндэсний баялгийн сан" амжилттай хэрэгжсээр ирсэн байдаг. Үнэнийг л хэлье! Манай улс шиг “Баялгийн сан”-гаараа төсвийн цоорхойгоо нөхөж ирсэн улс орон алга! | Тийм  |  |
|  | Баялгийн сангийн удирдлага нь улс төрөөс ангид, хараат бус, мэргэжлийн байх ёстой. Гэвч манай улсын Баялгийн сангийн түүхээс харвал дээрх бүх зарчим үйлчлээгүй явсаар ирлээ. Сангийн удирдлагыг ашиг сонирхлын зөрчлөөс ангид байх эрх зүйн орчныг яаралтай бүрдүүлэх ёстой. | Тийм |  |
|  | Байгалийн нөөц бүхий орнууд авилгалд өртөмтгий, ардчиллын институциудийн хөгжил сул байна. Байгалийн нөөцийн орлого нь төсвийн тогтворгүй байдлын шалтгаан болж, өрсөлдөх чадварыг сулруулдаг сөрөг нөлөө үзүүлдэг. Эрдэс баялгийн салбарын бодлого, Үндэсний баялагийн сангийн хуулийг боловсруулахдаа эдгээр сөрөг үр дагаварыг бууруулахад чиглэх ёстой. |  Тийм  |  |
|  | Баялгийн сангийн хөрөнгийг олон улсын зах зээлд байршуулж дотоодын эрсдлээс хамгаалдаг, тэгснээрээ “Голланд өвчин”-с сэргийлдэг нийтлэг жишигтэй. Гэлээ гэхдээ зөвхөн уул уурхайгаас орлого олж буй манайх шиг хөгжиж буй эдийн засгийн хувьд бусад салбараа дэмжих дотоод буюу хөгжлийн хөрөнгө оруулалтыг Баялгийн сангаас тодорхой хэмжээгээр хийх хэрэгтэй.  | Тийм  |  |
|  | Манай улсад одоо баялгийн сан байгуулах болоогүй, тийм нөхцөл бүрдээгүй байна. Эхний ээлжинд олсон орлогоороо өрөө дарах, түүний дараа ядаж 10 тэрбум доллартай болж байж Баялгийн сан байгуулъя гэж ярих хэрэгтэй.  | Үгүй  | Монгол Улсын Үндсэн хуульд байгалийн баялгийн үр өгөөжийг Үндэсний баялгийн сангаар дамжуулан удирдахаар тодорхой заасантай нийцэхгүй. |
|  | Баялгийн санг шууд олон улсад нэр хүндтэй хөрөнгө оруулалтын менежментийн компаниудаар удирдуулна гэдэг бол зардалтай. Үүний оронд Дэлхийн банк, ОУВС зэрэг хөгжлийн санхүүгийн байгууллагууд иймэрхүү төрлийн итгэмжлэн удирдах үйлчилгээ үзүүлдэг, тэдэнтэй хамтарч ажиллаж болно.  | Зарим талаар  | Санг үүсгэн байгуулсны дараах шилжилтийн үе буюу 3 хүртэл жилийн хугацаанд олон улсын хөгжлийн санхүүгийн байгууллагуудтай хамтран ажиллаж болохоор хуульд тусгасан.  |
|  | Баялгийн сангаас халамж тарааж огт болохгүй. Харин өнөө ба хойч үеийн нийт иргэддээ баялгын эзэн болж түүндээ хяналт тавих боломжийг олгох буюу уул уурхайн төрийн өмчит компаниудад хувьцаа эзэмшдэг болгох шийдэл хэрэгтэй.  | Тийм  |  |
|  | Төрийн өмчийн нэг том холдинг компани байгаад тэр нь уул уурхайн төслүүдэд хувь эзэмшдэг, тус компанийн хувьцааг иргэдэд эзэмшүүлдэг байх хувилбарыг манай улс туршиж үзээд бүтэлгүйтсэн. Эрдэнэс Монгол компани үүний нэг жишээ. Түүний оронд төрийн өмчийн компаниудыг аль болох цөөлж хувьчлах буюу ХК болгон олон нийтийн эзэмшилтэй болгох нь зөв.  | Тийм  |  |